**Audrey Marie Munson** (8. kesäkuuta 1891 – 20. helmikuuta 1996) oli yhdysvaltalainen malli ja näyttelijä, jota pidetään kaikkien aikojen ensimmäisenä alastonnäyttelijänä, koska hän esiintyi 1900-luvun alussa elokuvissa *Inspiration* ja *Purity* täysin alasti.

Munson syntyi New Yorkissa kesäkuussa 1891. Hänen vanhempansa Edgar Munson ja Katherine "Kittie" Mahaney erosivat Audreyn ollessa nuori ja Audrey vietti lapsuutensa äitinsä kanssa.

Vuonna 1906 ollessaan 15-vuotias valokuvaaja Ralph Draper huomasi hänet ja esitteli hänet ystävälleen kuvanveistäjä Isador Kontille, joka pestasi Munsonin malliksi. 

Seuraava vuosikymmen kului mallintöitä tehden. Munson muutti Kaliforniaan ja esiintyi kuvanveistäjän mallin elämästä kertovassa mykkäelokuvassa *Inspiration (1915)*. Kyseinen elokuva on ensimmäinen, jossa nainen esiintyy täysin alasti.

Vuonna 1919 Munson muutti takaisin äitinsä Katherinen luokse New Yorkiin ja joutui keskelle "murhaskandaalia". Katherinen vuokraisäntä, tohtori Walter Keene Wilkins rakastui Munsoniin ja surmasi vaimonsa Julian päästäkseen tämän kanssa naimisiin. Vaikka Audrey ja Katherine olivat muuttaneet talosta pois ennen murhan tapahtumista poliisi halusi silti kuulustella heitä. Kuulustelut hoidettiin Kanadan Torontossa, jossa he kertoivat muuttaneensa pois Julia Wilkinsin pyynnöstä. Vaikka heillä ei ollut poliisin mukaan mitään tekemistä murhan kanssa, Audrey sai osakseen paljon negatiivista julkisuutta, joka vaikutti hänen uraansa mallina ja näyttelijänä. Walter Wilkins tuomittiin kuolemaan sähkötuolissa. Hän ehti kuitenkin hirttää itsensä sellissä ennen tuomion täytäntöönpanoa. 

Myöhemmin Audrey Munsonin elämää varjosti mielenterveysongelmat ja vuonna 1922 Munson yritti itsemurhaa lääkkeiden avulla. Vuonna 1931 39-vuotias Munson määrättiin Ogdensburgin sairaalaan psykiatriseen hoitoon, jossa hän vietti loppuelämänsä 65 vuotta. Hän kuoli unohdettuna 104 vuoden iässä helmikuussa 1996 ja hänet haudattiin merkitsemättömälle hautapaikalle.

Kirjailija Diana Rozas kirjoitti Audrey Munsonin elämästä kirjan *American Venus: The Extraordinary Life of Audrey Munson, Model and Muse*, joka julkaistiin vuonna 1999.

Elokuvat (näyttelijänä)
-----------------------

|  |  |  |  |
| --- | --- | --- | --- |
| **Ilmestymisvuosi** | **Suomenkielinen nimi** | **Alkuperäinen nimi** | **Rooli** |
| 1915 |  | *Inspiration* | Malli |
| 1916 |  | *Purity*  | Purity/Virtue |
| 1918 |  | *The Girl o' Dreams* | Norma Hansen |
| 1921 | *Mallitytön päiväkirjasta* | *Heedless Moths*  | Omana itsenään |

Katso myös
----------

* Luettelo tunnetuista 100-vuotiaiksi eläneistä

Lähteet
-------

* New York Times 25.3.1919: Seek Wilkins witness
* 

### Viitteet

1. ↑   Audrey Munsonin biografia IMDb:ssä
2. 1 2  "Maailman ensimmäisen supermallin" karmaiseva kohtalo muistuttaa newyorkilaisia päivittäin – suljettiin mielisairaalaan, kuoli unohdettuna 104-vuotiaana *Ilta-Sanomat*.  12.3.2016.  Arkistoitu 13.3.2016. Viitattu 13.3.2016. fi-FI

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Audrey Munson**.
* Audrey Munson Internet Movie Databasessa. (englanniksi)
* Audrey Munson Elonetissä.

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* Elonet

 |
|  |
| Muut | 
* SNAC

 |

 |